runetrust/blame-folketinget-dk huggingface dataset:
Mette Hjermind Dencker (DF), 2012-03-22:
Det er dejligt at høre det om mobil- og bredbåndsdækningen, nemlig at ministeren har valgt at afsætte 6 mia. kr. til udbygning af den, så jeg vil også høre, hvornår vi kan se frem til, at man i yderområderne får en bredbånds- og mobildækning, der dækker lige så bredt, som Post Danmark gør.
Line Barfod (EL), 2004-01-22:
Det er noget, der har været diskuteret meget, især da vi havde handicapåret sidste år, og det er altså et problem, at for nogle af dem, der virkelig ofte har behov for at komme på apoteket, er det tit meget svært for dem, fordi mange apoteker simpelt hen ikke er handicaptilgængelige.
Marianne Jelved (RV), 2000-04-26:
Men der er ingen som helst udsigt til, at vi får den slags tilstande igen, for vi fører en økonomisk politik inden for rammerne af de økonomiske retningslinjer, EU-medlemslandene og EFTA-landene følger, og det er en sund politik, og den vil vi selvfølgelig blive ved med at føre, men renteudsving er selvfølgelig ikke positivt, hvis der er tale om stigende renter.
Sophie Hæstorp Andersen (S), 2025-05-02:
F.eks. har jeg jo selv tidligere som regionsrådsformand været med til at fjerne skiltene med besøgstider på vores sundhedsafdelinger på hospitalerne, således at man som pårørende kunne komme og deltage ikke kun mellem kl. 10.00 og kl. 14.00, men på alle tider af døgnet.
Thomas Jensen (S), 2020-10-22:
Der vil bl.a. kunne fastsættes regler om selvkørende enheders hastighed, placering på veje, identifikationsnummer m.v. Og det fremgår af lovforslaget, at der i den forbindelse vil blive fastsat regler om, at enhederne som udgangspunkt maksimalt må køre 6 km/t.
Elisabeth Geday (RV), 2005-12-15:
Jeg synes ikke, fru Henriette Kjær svarede på mit spørgsmål, og jeg synes stadig, vi har krav på at få at vide, hvorfor reglerne ikke skal gælde for kontanthjælpsmodtagere, som blot bor sammen, men kun for ægtepar på kontanthjælp.
Sonja Albrink (CD), 2000-04-12:
Der kan være langt fra virkeligheden i en virksomhed til et skrivebord i Konkurrencestyrelsen, og det er væsentligt, at virksomhederne klart kan se, hvad der ligger i ord som »marked«, »dominans« og »misbrug«. Der kan også siges meget om bødestørrelsen, og isoleret set er en tilnærmelse til EU's regler vel i orden, men jeg synes, det er ude af proportioner, hvis der kan gives bøder, som er langt større end for f.eks. miljøforseelser. Med hensyn til bøderne er det endvidere vigtigt for CD at sikre, at de mindre og mellemstore virksomheder ikke kan komme i en situation, hvor bødens størrelse kan tvinge virksomheden til at lukke, for det vil ligeledes være ude af proportioner.
Mette Frederiksen (S), 2014-01-28:
Til gengæld har regeringen så i forlængelse af den aftale, der blev indgået med Enhedslisten sidste år i pinsen, om en ny arbejdsmarkedsydelse til mennesker, der uheldigvis måtte stå i den situation, at de opbruger deres dagpengeret, anmeldt, at vi ønsker at nedsætte en dagpengekommission.
Peter Skaarup (DF), 2010-04-29:
Men jeg gider ikke blive trængt i defensiven her, for sagen er, at jeg hørte, hvad finansministeren, hr. Claus Hjort Frederiksen, sagde, og finansministeren sagde, at det var en kendt sag, at regeringen tidligere havde arbejdet med at forbedre dagpengereglerne, sådan at man syntes, at de var mere rimelige, men samtidig sagde finansministeren også i dag, at der ikke var aktuelle planer om det nu.
Kristian Hegaard (RV), 2021-02-09:
Det må dog være op til domstolene at vurdere, hvad der skal indgå som skærpende omstændigheder i en konkret situation, og derfor ser vi fra Radikale Venstres side ikke behov for at lovgive yderligere, men har tillid til, at domstolene, at dommerne som led i magtens tredeling fastsætter den rigtige straf, også når det kommer til kriminalitet vedrørende hærværk mod historiske og kulturelle værker.
Jørgen Arbo-Bæhr (EL), 2007-05-15:
Kan hr. Martin Henriksen ikke bekræfte, at det sociale sikkerhedsnet i Danmark med Dansk Folkepartis stemmer er blevet systematisk forringet – kontanthjælpsloft, starthjælp, 300-timers-regel – og at dagpengeniveauet år for år bliver relativt lavere og lavere, giver dårligere og dårligere dækning, og at den sociale sikkerhed ved arbejdsløshed dermed er blevet forringet gang på gang?
Rikke Hvilshøj (V), 2008-05-09:
Jeg vil godt allerede nu varsle, at jeg synes, at vi under udvalgsbehandlingen skal tage nogle drøftelser i respekt for den finanslovaftale, fordi det er den, der ligger til grund for lovforslaget her, og at vi får hævet det årlige niveau, som Grundforskningsfonden kan udbetale, så det kan være med til at dække overheadudgifterne, samtidig med at vi kan fastholde et niveau for grundforskning.
Bendt Bendtsen (KF), 2001-05-15:
Men det er hverken troværdigt eller forventeligt at tro på en fremgang i arbejdsstyrken på 85.000 på den baggrund. Vi konservative vil give et bud på, hvordan vi ønsker at styrke incitamenterne til at øge arbejdsstyrken, nemlig ved at øge den enkeltes gevinst ved at arbejde. Finansredegørelsen gør opmærksom på, at alt for mange mennesker får for lidt ud af at arbejde.
Jeppe Kofod (S), 2000-10-26:
Jeg kunne godt tænke mig at bore lidt i, hvad det er for et revolutionerende oplæg, Venstre er kommet med, og hvori den specifikke forskel består mellem det arbejde og den strategi, der foreligger nu med partnerskabstanken, der jo er meget centralt placeret, og hvor begge parter - både udviklingslandet og Danmark - forpligter sig til nogle fælles mål og forpligter sig til nogle forskellige ting. Hvad er forskellen?
Anders Fogh Rasmussen (V), 2004-01-28:
Det lyder hele tiden, som om hr. Keld Albrechtsen i virkeligheden vil have, at staten skal overtage ansvaret også for den lokale og regionale trafik, og det tror jeg ikke er særlig klogt, for det involverer jo en masse beslutninger om, hvilke ruter f.eks. busserne skal tage i lokalområdet, og det er man altså bedst til at træffe beslutning om lokalt.
Magnus Heunicke (S), 2012-10-04:
Hr. Anders Samuelsen må have misforstået et, synes jeg, centralt element i min tale, nemlig det, at jeg bare ville nævne og i al stilfærdighed sige tillykke med det 1-års-jubilæum, som oppositionens leder har i fraværet fra at stå på denne talerstol og holde en tale med politisk indhold.
Maja Panduro (S), 2010-05-04:
Så undrer det faktisk også mig en lille smule, at justitsministeren tilsyneladende var ganske forbeholden over for at kigge på og forsøge at udligne strafniveauet, for jeg synes ikke, det er det signal, jeg har fornemmet fra omtalen i dagspressen fra ministerens tidligere kollegaer i hvert fald.
Søren Søndergaard (EL), 2003-05-27:
Derfor er det heller ikke rigtigt, når beskæftigelsesministeren forsøger at skyde os i skoene, at vi skulle ønske en merimplementering af EF-direktivet, med en bemærkning om, at det særlig skulle tage højde for de uorganiserede lønmodtageres situation.
Frank Jensen (S), 2000-11-22:
Her er det nødvendigt, at man kan offentliggøre det her, og at man også kan nedlægge et forbud umiddelbart mod videresalg. Vi har også set andre tilfælde hen over sommeren, hvor myndighederne indrykker annoncer, der fortæller, at man skal skynde sig at få skiftet elektriske installationer ud, for ellers kan de blive overophedede og så skabe antændelser i folks private hjem.
Kurt Christiansen (DF), 2000-02-10:
Det kan nok lyde lidt mærkeligt, men med andre ord: Hvis man modtager penge, som man på forhånd ved at man ikke er berettiget til, så har man modtaget pengene med forsæt, og det vil igen sige, at klienten har gjort sig skyldig i socialt bedrageri og derfor skal stilles til ansvar.
Henrik Sass Larsen (S), 2001-10-23:
Med alle tilgængelige redskaber såsom resocialisering, uddannelse osv. skal vi skabe det bedst mulige udgangspunkt for den enkelte indsatte, for at vedkommende ikke ender i kriminalitet igen. Vi skal opstille en retfærdig vej, og en af måderne er at give den enkelte begrænset frihed til udgang fra fængslerne som led i en sådan aftale.
Lissa Mathiasen (S), 2007-03-22:
Jeg er altså nødt til at sige, at når jeg sidder og hører på det, der er sagt af Venstres ordfører, hr. Karsten Nonbo, af hr. Tom Behnke og af hr. Kim Christiansen fra Dansk Folkeparti, må jeg først konstatere, at man åbenbart ikke i Dansk Folkeparti er klar over, at vi her har noget, der belaster medarbejderne overordentlig meget.
Carl Andersen (LA), 2025-04-04:
Det stopper jo aktivt foreninger og virksomheder i at understøtte politikere som en del af deres interesser, hvad enten det er mere natur, bedre arbejdsvilkår eller bedre rammevilkår for erhvervslivet, og det kan faktisk give nogle ret absurde udfald, når man tænker det til ende.
Torsten Gejl (ALT), 2024-04-10:
Som jeg sagde før, tror jeg faktisk, at vi er med til at skabe en negativ spiral, hvor det bliver dyrere og dyrere, når vi behandler folk ringere og ringere, fordi de får mere og mere brug for hjælp og mindre og mindre mulighed for f.eks. at komme ind på arbejdsmarkedet.
Jens Kirk (V), 2005-11-17:
Afviger husdyrenes start- eller slutvægte således standardværdier i bekendtgørelse om jordbrugets anvendelse af gødning og plantedække, skal kvælstoffet i husdyrgødningsproduktionen korrigeres tilsvarende. Forslaget betyder en yderligere harmonisering af beregningsreglerne i bekendtgørelsen efter gødskningsloven og husdyrbekendtgørelsen. M017S11601207ALFV.FM Page 1191 Monday, January 23, 2006 10:30 AM
Bjarne Corydon (S), 2015-04-24:
Regeringen er enig i, at tiden er moden til at se på den samlede vederlæggelse af ministre, folketingspolitikere, borgmestre og regionsrådsformænd, og det er også årsagen til, at der på baggrund af en aftale mellem regeringen, Venstre, Konservative Folkeparti og SF om udmøntningen af en politisk aftale om mere tidssvarende og gennemsigtig vederlæggelse til politikere er nedsat en kommission.
Kristian Thulesen Dahl (DF), 2002-12-03:
Og det er min holdning, at det er et absolut minimum, man her peger på, nemlig at når EU holder åbne ministerrådsmøder, altså hvor det behandles i et åbent ministerrådsmøde i EU, kan det da ikke være rigtigt, at vi i den nationale proces ikke har åbenhed.
Karina Adsbøl (DF), 2019-04-25:
Jeg kunne godt tænke mig at høre Socialdemokratiets ordfører, fru Pernille Rosenkrantz-Theil, hvordan hun tænker vi sikrer den her kvalitetssikring af § 50-undersøgelser og handleplaner, og at børnesamtalerne ikke bare skal ende som et flueben.
Martin Henriksen (DF), 2011-06-14:
Hvordan har Enhedslisten lavet den afvejning, at det er sund fornuft at støtte en statsministerkandidat, der har sagt, at hvis danskerne ikke arbejder 12 minutter mere, kan det komme i spil at afskaffe efterlønnen, ikke stort set at afskaffe efterlønnen – med de ord, som fru Line Barfod bruger – men at afskaffe efterlønnen?
Pia Gjellerup (S), 2003-02-19:
Jeg vil blot høre: Når nu ministeren selv går tilbage og taler om udbuddet, da det blev skabt, og nu har vi så talt om kontrakten, og nu kommer vi så hen til selve udførelsen, så er det nu ministeren, der er minister, og ikke nogen andre her i salen andet end kollegaerne fra de samme partier.
Helle Bonnesen (KF), 2023-05-10:
Vi skal huske armslængdeprincippet, og jeg mener, sætningen om at støtte en allerede etableret tradition vidner om en ideologisk retning, en politisk retning, og hvis andre partier her i salen foreslog, at vi kun skulle støtte kunst, der f.eks. støtter klassekampen, så ville jeg også stemme nej.
Jørgen Arbo-Bæhr (EL), 2007-05-02:
Jeg kan kun forstå det på den måde, at det, statsministeren siger, er, at argumentationen for at være imod lige adgang til kunstig befrugtning øjensynlig skulle hænge sammen med en holdning om, at børnene får en ringere eller i hvert fald en anden opvækst, hvis de bor med homoseksuelle forældre, end hvis de bor med heteroseksuelle forældre.
Jørn Jespersen (SF), 1999-04-27:
Hvis man offentliggør et kontrolresultatet et halvt år efter, og hvor det er en isoleret oplysning, der bliver givet til forbrugerne, så er det jo på et tidspunkt, som ikke gør, at forbrugerne har nogen mulighed for at reagere på oplysningen, for den pågældende fødevare er forlængst købt og fortæret, og det er samtidig i en række tilfælde ikke muligt at identificere producenten eller den forhandler, hvor den pågældende vare er blevet solgt, og det vil sige, at vi altså ikke lever op til målsætningen om at give forbrugerne et friere valg.
Mette Thiesen (UFG), 2023-01-31:
Kunne ordføreren og Venstre ikke være enige i, at hvis vi hæver barren for at komme i gymnasiet – vi kan se, at der omkring karakteren 7 sker et knæk, i forhold til hvor mange der falder fra – og måske også gør mere ud af sådan noget med samtaler i forhold til egnethed, samtidig med at man i langt højere grad smider dem ud, som ikke kan opføre sig ordentligt, så kan vi komme nogle af de her problemer til livs?
Mikkel Dencker (DF), 2014-11-11:
Min vurdering af offshoresikkerhedsdirektivet er, at det er en skærpelse på nogle områder af gældende dansk lovgivning, men på den anden side må jeg også sige, at vi ikke kan være sikre nok, for selv om man gør sit bedste, kan der alligevel ske uheld, og det ville bare være en katastrofe, hvis der skete et større udslip af eksempelvis olie i Nordsøen.
Frank Jensen (S), 1998-12-10:
Meget kort tid efter statsministerens nytårstale nytårsdag 1997 blev der forelagt en samlet handlingsplan imod voldskriminaliteten i Danmark her i Folketinget, hvori der jo også indgik en skærpelse af straffen, når det drejer sig om grov, brutal og meningsløs vold, og den blev vedtaget af Folketinget.
Jan E. Jørgensen (V), 2012-04-20:
Det er jo sådan set det, der er Venstres bekymring: at vi risikerer, at de tiltag, vi tager på den ene side, som er positive, og som vil nedbringe sagsmængden, vil blive undermineret af, at der samtidig på den anden side vil komme væsentlig flere klager, fordi klagegebyret sættes ned til 500 kr. også for virksomheder og organisationer osv., for hvem det et eller andet sted må være et nærmest symbolsk beløb.
Frank Dahlgaard (UP), 2001-05-22:
Men Venstre stemmer det her forslag ned, til trods for at Venstres leder klokkeklart og uden forbehold har sagt, at vi kan starte med at forlænge barselorloven til 12 måneder, hvorefter jeg fremsætter et forslag fuldstændig i overensstemmelse med dette forslag, og så kommer Venstre og siger: Det må vi vurdere, det må vi regne på, det må vi se nøjere på.
Morten Messerschmidt (DF), 2008-04-01:
Hvis fru Ida Auken læser i IPCC's rapporter, både den fra 2001 og den fra 2007, vil hun konstatere, at ingen af de forskere, der sidder i IPCC mener, at selv en fuld implementering - som er ren utopi, det vil ikke kunne lade sig gøre rent politisk lige nu - ikke vil føre til, at den globale temperaturstigning stopper.
Jeppe Kofod (S), 2019-12-19:
Og jeg synes, det er stærkt nødvendigt og helt afgørende i et velfungerende demokrati, at man tager de debatter og selvfølgelig gør det så åbent, man kan, med respekt for, at der kan være oplysninger, som behandles fortroligt, og som dermed også forudsætter en særlig rolle for bl.a. Udenrigspolitisk Nævn.
Dennis Flydtkjær (DF), 2014-05-26:
Altså, jeg står med et ministersvar her – det var så en anden fødevareminister, men trods alt fra den samme regering – fra den 25. juni 2012, altså for små 2 år siden, hvor man dengang meldte ud, at man ville arbejde på en pragmatisk løsning på problemet, ikke noget med arbejdsgrupper.
Naser Khader (RV), 2004-03-26:
Som jeg sagde indledningsvis i min motivation, har vi tre ønsker med forespørgselsdebatten i dag: At vi anerkender at vi har et problem eller en udfordring, om man vil, at vi bliver enige om, at vi vil have udviklingen og dens årsager belyst, og at vi forpligter os på at finde løsninger.
Kristian Thulesen Dahl (DF), 2012-02-01:
Spørgsmålet lyder: Vil det efter ministerens opfattelse være foreneligt med regeringens løfte om ikke i denne valgperiode at hæve boligskatterne, såfremt man i en kommende skattereform aftaler, at øgede boligskatter først træder i kraft efter denne valgperiode?
Steen Gade (SF), 1997-11-27:
Hvis der herved kan laves modeller, som med sikkerhed fører til CO2-reduktion, og det vil sige, der skal være mange afgrænsninger, så ville jeg da være dum, hvis jeg afviste det, så det afviser jeg altså ikke på forhånd. Smuthullerne er dem, som miljøministeren, fordi han har længere taletid end jeg, fik mulighed for at illustrere.
Finn Sørensen (EL), 2019-04-09:
Der står i den her Lavaldom, at en af begrundelserne for, at man dømte den svenske bygningsarbejderkonflikt ulovlig, var, at hvis man krævede af et litauisk firma, at de skulle aflønne deres ansatte på lige fod med svenske bygningsarbejdere, så ville det gå ud over lysten til at tage til Sverige og udføre byggeopgaver.
Karen Jespersen (S), 2000-11-17:
Det er jo en ret stor og vanskelig øvelse at sørge for, at det sker på et ordentligt grundlag, og mens vi arbejder med det, er det godt, at vi har muligheden for her at give en særlig håndsrækning til de kommuner, der har et lavt beskatningsgrundlag, og som har haft en lav vækst igennem de senere år.
Marianne Jelved (RV), 2017-10-12:
Så spørger jeg bare: Er det ikke lidt problematisk at have et udvalg, der er sagkyndigt og er sammensat på grund af deres sagkyndighed om trossamfund, som skal komme med en indstilling om anerkendelse af trossamfund, og så kan kirkeministeren gøre, hvad kirkeministeren i øvrigt vil?
Keld Albrechtsen (EL), 2003-11-12:
Det glæder mig, at hr. Martin Lidegaard har den opfattelse, at vi skal høre de uvildige eksperter, i hvert fald af den grund, at et stort mindretal i Folketinget ønsker det, således at Det Radikale Venstre ikke deltager i den koldfront, som vi har mærket fra Dansk Folkeparti og Venstre.
Villy Søvndal (SF), 2003-05-23:
Hr. Kristian Jensen medgav, at det kunne man godt, og så var vi nede på 0,4 pct. Men det spørgsmål, hr. Kristian Jensen konsekvent ikke har villet svare på, er, om løntilpasningsklausulen i det offentlige ikke spiser mere end de 0,4 pct. op.
Mette Frederiksen (S), 2021-05-11:
Vi har vores gode, gamle 2030-mål, som kører derudad, og så er vi i gang med landbrugsforhandlingerne, og der vil det jo være naturligt også at se på, hvor meget det så skal reduceres med, i øvrigt også af hensyn til de investeringer, som landbruget skal ud at foretage.
Claus Hjort Frederiksen (V), 2002-12-11:
Det har jo hele tiden været tanken, at bestemmelsen alene skal anvendes, hvis der er akut mangel på arbejdskraft med medlemmets kvalifikationer og arbejdsformidlingen skønner, at arbejdet ikke i den nærmeste fremtid kan formidles til ledige, der bor tættere på arbejdspladsen.
Flemming Møller Mortensen (S), 2011-04-28:
Det er i hvert fald helt klart for mig med den kommunalpolitiske erfaring, jeg har, at kommunerne ikke bryder sig ret meget om »skal«-lovgivning, men at de rigtig gerne vil have lov til at tage hensyn til de lokale forhold, og det bliver de stækket i med det her forslag.
Jann Sjursen (KRF), 2002-01-24:
Jeg vil blot sige, at jeg synes, det er interessant, at den palæstinensiske skyggeudenrigsminister, Nabil Shaath, efter Laekentopmødet, hvor han havde lejlighed til at diskutere situationen i Mellemøsten med alle EU's udenrigsministre, udtalte til bladet Le Nouvel Observateur, at støtten fra EU bestemt havde været mere generøs end den, han mødte på sit møde med udenrigsministrene forud for den erklæring, der blev vedtaget i Laeken.
Rasmus Jarlov (KF), 2020-12-08:
Så vil jeg gerne spørge Enhedslistens ordfører: Hvordan kan Enhedslisten undlade at støtte, at der kommer en undersøgelseskommission, hvor vi kan få folk i tale under vidneansvar og kan høre de mundtlige beretninger om, hvad der er foregået i regeringen i de dage, hvor man traf den her ulovlige beslutning, som har haft så store konsekvenser?
Ole M. Nielsen (KRF), 2002-02-26:
Hvis vi snakker administrativt bøvl, så skal vi se det forslag, vi skal behandle om et par dage, om 150 pct.s afskrivning på forskningsindsats, som skal være forbundet med nogle ansøgninger og noget samarbejde og nogle godkendelser, og kom hist op og her ned.
Keld Albrechtsen (EL), 1998-04-14:
Det var altså kun arbejdskraften, man stemte om dengang. Men jeg vil godt spørge hr. Duetoft, som nu kommer ind på problemerne for de russiske mindretal i Estland og Letland og jo helt klart tilkendegiver en anden holdning end Venstre, som var ligeglad med de russiske mindretals problemer: Skal hr. Duetofts melding forstås sådan, at hr. Duetoft kræver en løsning på de mindretalsproblemer, altså en overholdelse af menneskerettighederne i Estland og Letland, som forudsætning for optagelse af de to lande i EU? For hvis det er tilfældet, er det jo noget nyt.
Lone Loklindt (RV), 2015-05-08:
Rigsrevisionen var jo i foråret 2014 inde at se på det statslige beredskabs organisering med udarbejdelse af beredskabsplaner og -øvelser og fandt, at det ikke var godt nok, og en præcisering af loven gør det tydeligt, at beredskabsplanerne skal afleveres til Beredskabsstyrelsen.
Connie Hedegaard (KF), 2005-05-24:
I forbindelse med evalueringen vil vi se på, om det er hensigtsmæssigt at udvide vejledningen og muligt at gøre det, så den på samme tid bliver anvendelig for både tropisk træ og ikketropisk træ, og samtidig altså kan blive ved med både at være anvendelig og ligesom have proportionerne i orden i forhold til problemets omfang.
Trine Bramsen (S), 2016-05-17:
Jeg er bekymret over den debat, vi ser, særlig på de sociale medier, for nok har vi ytringsfrihed, og det skal vi holde fast i, men den er givet under ansvar, og vi må aldrig få et samfund, hvor man uden at tænke sig om tilsviner medmennesker, blot fordi det er en ret.
Lisbeth Bech Poulsen (SF), 2016-05-17:
Men jeg mener, at specielt i en tid som nu, hvor der kommer en masse forslag på bordet, hvor det diskuteres, hvor langt vi vil gå i forsvaret for ytringsfriheden, de værdier, som der bliver talt meget om, når vi ser angreb rundtomkring i Europa, kunne det netop være godt at få den rigtig store diskussion om ytringsfrihed, som der jo har været rigtig meget fokus på i 10 år – i hvert fald i Danmark.
Frank Jensen (S), 2000-11-21:
Hvis det er sådan, at EF-Domstolen træffer afgørelser i en konkret sag, der knytter sig til grundlæggende menneskerettigheder, det kan være i en konkret sag om karteldannelse, en sådan sag, som efterfølgende skal gennemtvinges af danske myndigheder herunder af en dansk fogedret, ja, så vil en sådan afgørelse truffet på baggrund af EF-Domstolens afgørelse jo efterfølgende kunne indbringes for Den Europæiske Menneskerettighedsdomstol i Strasbourg.
Anne Baastrup (SF), 2000-03-01:
de, der er gode til at lyve, som kommer med den der »han var lyshåret, og han var ret sød«, kommer igennem statsamtet - i modsætning til dem, der sådan tøver lidt og har sådan lidt forskellig underlig baggrund, men som ikke vil være ved, hvem det er, der er faderen.
Anne Grete Holmsgaard (SF), 2003-04-11:
Så jeg vil sige, at min egen erfaring med det er, at det er et meget forløsende instrument at bruge, og et instrument, som virkelig kan bruges. Jeg synes, det er vigtigt, at man får ryddet den diskussion, der har handlet om tvang, helt af bordet, for det eneste formål, den tjener, er sådan set at få blokeret for, at man kan bevæge sig fremad.
Ulla Tørnæs (V), 2010-06-10:
Så svaret er: den demografiske udvikling, de lysere udsigter for dansk økonomi samt ikke mindst det, jeg startede med at svare hr. Torben Hansen, nemlig at al erfaring viser, at søgemønsteret ændrer sig for ledige, i det øjeblik man ændrer dagpengeperioden.
Finn Sørensen (EL), 2013-12-18:
I Berlingske den 7. december 2013 siger ordførerens partiformand, fru Margrethe Vestager , at modstanden mod Enhedslistens forslag om at give hjemmehjælpsmodtagere en rettighed til et minimum af personlig hygiejne var noget, jeg citerer, »stor og principiel«.
Eva Kjer Hansen (V), 2004-10-29:
Jeg er helt enig med forslagsstillerne i, at volden i hjemmet ikke kun skal følges op med straf og bortvisning af udøvere af vold i hjemmet, men også med rådgivning, behandling og andre hjælpemuligheder for offer og voldsmand, så de negative konsekvenser af volden bliver minimeret og årsagerne til volden bliver afhjulpet.
Birthe Skaarup (DF), 2003-05-27:
Det er jo netop det, vi i Dansk Folkeparti lægger op til, at vi skal prøve på at tage hånd om børnene, således at det ikke bare handler om, at man skal ind og have døgnbehandling på et psykiatrisk hospital, men at man skal helt se på det tværfagligt omkring børnene og den indsats, der skal til.